Wer pa Solomon 4
Wer pa lanyom
1Nen, inen mwonya matek, in nyako ma amaro,
pien in iber adada!
Waŋi tye ka ryeny aryenya ki i ne kitambara me wii.
Yer wii ocuŋ lijur calo lwak dyegi,
ma giwoto gicito piny i kor got Gilead.
2Laki tar calo megi romi matar ma
giŋolo yer komgi woko,
calo megi romi ma pud gia ka lwoko alwoka.
Gin ducu gigwaro rut keken,
pe tye mo acel i kingi ma orwenyo.
3Del dogi kwar calo uci makwar,
dok bedo me yomcwiny mada me winyo lok ma iloko.
Lemi ducu noŋo opoŋ woko calo nyig pomegranat* ma gipoko iye i dul aryo,
ma nen ki i ŋe kitambara me wii.
4Ŋuti bor calo ot pa Daudi ma wiye ocudo malo,
ma gigero pi kano jami lweny,
ma giŋabo iye kwodi ma romo alip acel kulu,
ma gin ducu kwodi pa oteka lweny.
5Tunoni ryoryo ducu nen calo bure aryo,
calo litino til aryo ma gin rudi,
ma gitye ka cam i kin leŋa ma oturu.
6Abibedo i wi got me murra,
ki i wi cere me odok luban,
nio waŋ ma yamo me odiko ocako kodo maŋic,
ki nio wan ma colpiny doŋ pe.
7In inen mwonya mada, nyako ma amaro,
pe it ye ki gin mo marac i komi.
8Waa woko kwedi ki i wi got
Lebanon, in nyako ger ma mera;
waa woko kwedi ki i Lebanon.
Lor ibin piny ki i wi got Amana,
ki i got Cenir ki got Kermon,
ka ma lwak labwor ki kwac gibedo iye.
9Ka aneno waŋi, in gin amarana ki nyako ger ma mera,
kadi ki nyig tiko acel i kom gin-ŋut ma iruko-ni,
otyeko lok ki i cwinya woko liweŋ.
10Mar ma ibedo kwede i koma miya yomcwiny madit,
in gin amarana ki nyako ger ma mera,
mar ma it ye kwede i koma kato kono mamit woko,
dok ŋwec mooni kur kato aŋwece makur ducu.
11Nyako ma amaro, dogi lim calo kic,
lok ma iloko mit bota calo cak ki moo kic.
Ŋwec boŋŋini duny makur calo
ŋwec got me Lebanon.
12Nyako ger ma mera ma amaro, en poto me muŋ,
poto ma girumo woko ki cel,
wan it ma gimwono woko maber.
13Ginapita doŋo kunnu maber atika.
Gidoŋo-calo yadi pomegranat
ma ginyako nyig mabeco makato ducu,
ki ature makur ki yadi me moo ma ŋwece kur,
14moo ki leŋa ki lum ma ŋwecgi kur ki yadi me odok luban,
murra ki moo ma ŋwece kur:
ki kit yadi ducu mapatpat ma ŋwecgi kur.
15En waŋ it ma piine bido ŋom ma i poto,
ma piine gunnye molamola,
ma mol a ki i kom got Lebanon cito piny i ora kulu.
Wer pa nyako ger
16Co woko, in yamo me tuŋ acam,
inyamo me tuŋ acuc bene ibin, ikod i potona;
wek ŋwec yamone obed makur ma duny o wa ka mabor.
Wek laco ma amaro-ni obin i potone
ocam kit nyig yadi ducu mabeco ma iye mito.